cyanic-selkie/wikianc huggingface dataset:
Եվրոպական միություն
Կյանքի տևողություն
Այս համատեքստում ԵՄ բնակչությունը նկատելիորեն անհավասար գործընթացի է ենթարկվում տարբեր շրջաններում։ Մի կողմում Գերմանիայի պես երկրներն են, որտեղ տարիներ շարունակ բնակչությունը զգալիորեն ծերացել է՝ շնորհիվ ծնելիության թվի նվազման և կյանքի տևողության կայուն աճի։ Մյուս կողմում Ֆրանսիան է՝ բնակչության թվով միության միակ մեծ երկիրը, որին հաջողվել է պահպանել ծնելիության բավարար մակարդակ։ Այս հիմքի վրա ֆրանսիական իրավիճակին գումարվում է ներգաղթի բարձր ցուցանիշը և արտաղագթի ցածր մակարդակը ։
Հաշվի առնելով ինչպես բնական աճը, այնպես էլ միգրացիոն հաշվեկշիռը, 2010 թվականին առավել մեծ աճ գրանցած երկրներն են Իռլանդիան ու Լյուքսեմբուրգը, իսկ առավել քիչ՝ Գերմանիան ու Իտալիան ։
Լեզուներ
Եվրամիությունում կա պաշտոնական և աշխատանքային 24 լեզու ։ Այնուամենայնիվ, Եվրոպական հանձնաժողովում, օրինակ կոմիսարների խումբը բանակցում է անգլերեն, ֆրանսերեն, գերմաներեն, իտալերեն և իսպաներեն լեզուներով ներկայացված փաստաթղթերի շուրջ։ Փաստացի՝ պաշտոնական ու աշխատանքային հիմնական լեզուներն են անգելերենն ու ֆրանսերենը՝ ինչպես խոսակցականի համար, այնպես էլ պաշտոնական փաստաթղթերի առաջնային խմբագրման։
Անդամ երկրներում բացի 24 լեզուներից գործածվում է նաև ևս 60 լեզու, որ պաշտոնական են միայն մասամբ կամ էլ ոչ պաշտոնական (տարածաշրջանային և փոքրամասնությունների լեզուներ)։ ԵՄ առանցքային քաղաքականություններից մեկը բոլոր բնակիչների շրջանում իրենց մայրենի լեզվից բացի ևս երկու օտար լեզու սովորելը խթանելն է ։ Նպատակը ոչ միայն քաղաքացիների միջև հաղորդակցության հեշտացումն է, այլ նաև մյուսների հանդեպ առավել մեծ հանդուրժողականության և Միությունում մշակութային ու լեզվական բազմազանության հանդեպ հարգանքի խթանումն է : Համագործակցության տարբեր ծրագրեր խթանում են լեզուների ուսուցումը և լեզվական բազմազանությունը, օրինակ, դպրոցական փոխանակումներով, նոր մեթոդների զարգացումով կամ լեզվի դասախոսներին կրթաթոշակներ տրամադրելով ։ Ինչ-որ կերպ դրա մասին է նաև Միության կարգախոսը՝ «միավորված բազմազանության մեջ» (լատիներեն՝ «In varietate concordia»)։
Եվրամիությունում որպես մայրենի լեզու ամենաշատ կիրառվող լեզուներն են գերմաներենը (18%) և ֆրանսերենը։ Անգլերենը որպես մայրենի լեզու երրորդ տեղում է (13%), թեև առաջին տեղում է ընդհանուր խոսողների թվով (51%), որին հաջորդում է ֆրանսերենը։
Տարբերություններ կան անդամ երկրների միջև լեզուների իմացության աստիճաններում։ Շվեդների 89%-ը և դանիացիների 86%-ը կարողանում է հաղորդակցվել անգլերենով, մինչդեռ անդամ երկրներից 6-ը ՝ ըստ 2006 թվականի տվյալների, մեծ մասամբ միալեզու բնակչություն ունեն՝ Իռլանդիա (բնակիչների 66%-ը խոսում է միայն մայրենի լեզվով), Միացյալ Թագավորություն (62%), Իտալիա (59%), Հունգարիա (58%), Պորտուգալիա (58%) և Իսպանիա (56%) ։
Կրոն
Ըստ Եվրոպական հանձնաժողովի 2005 թվականի մի ուսումնասիրության՝ Եվրամիության ամեն հինգ քաղաքացիներից չորսը կրոնական կամ հոգևոր հավատք ունի։ Ավելի կոնկրետ՝ բնակչության 52%-ից ավելին հավատում է Աստծու գոյությանը, իսկ 27%-ը հավատում է որևէ տեսակի հոգու կամ կենսական ուժի։ Քաղաքացիների ընդամենը 18%-ն է նշել, որ չունի որևէ տեսակի կրոնական հավատք ։
Եվրամիության 28 երկրների, ինչպես նաև անդամության համար բանակցությունների փուլում գտնվող երկրների (Թուրքիա, Մակեդոնիա, Իսլանդիա, Չեռնոգորիա և Սերբիա) բնակիչների միջև առկա են կրոնական բնույթի տարբերություններ։ Ընդհանուր առմամբ՝ եվրոպացի քաղաքացիների մեծամասնությունը հարում է քրիստոնեությանը՝ դրա տարբեր ճյուղերից մեկին (կաթոլիկ, բողոքական և ուղղափառ)։ Այսպիսով՝ մինչ որոշ երկրներում, ինչպես օրինակ՝ Իտալիա, Իսպանիա, Ֆրանսիա կամ Իռլանդիա, գերակշռում է կաթոլիկությունը, մյուսներում, ինչպիսիք են Շվեդիան կամ Դանիան, գերակշռում է բողոքականությունը, իսկ մնացած երկրներում՝ Հունաստան կամ Ռումինիա, ուղղափառությունը ։ Բացի այդ՝ կան այլ երկրներ, ինչպես Թուրքիան, որտեղ գլխավոր կրոնը մուսուլմանությունն է ։
ԵՄ-ում ագնոստիկների ու աթեիստների տոկոսը նույնպես տարբեր է ըստ երկրների։ Ըստ վերջին հաշվարկների՝ մալթացիների 2%-ից էլ քիչ մասն է, որ չի հավատում Աստծուն, մինչդեռ Իսպանիայում բնակչության 24%-ը իրեն անհավատ կամ աթեիստ է համարում , իսկ Ֆրանսիայում 30-35%-ը ։ Աթեիզմի ու ագնոստիցիզմի առավել բարձր ցուցանիշ ունեն Չեխիայի Հանրապետությունը (60%) ​ և Էստոնիան (76%) ։
Ըստ 2006թ. եվրաբարոմետրի՝ եվրոպացի քաղաքացիների 46%-ը համարում է, որ կրոնը կարևոր դեր ունի հասարակության մեջ։ Կրոնը առավել մեծ կարևորություն ունի այնպիսի երկրներում, ինչպիսիք են Կիպրոսը, Իտալիան, Մալթան, Սլովակիան, Սլովենիան, Լեհաստանը, Միացյալ Թագավորությունը, Պորտուգալիան և Իսպանիան նշված հերթականությամբ ։
Եվրամիության անդամների թվում կան Դանիայի պես երկրներ, որտեղ կա պետական մակարդակով գործող կրոն ։ Հետևաբար, երկրի՝ որևէ կրոնի չհարելու հանգամանքը Միությանը միանալու նախապայման չէ (քանզի դա յուրաքանչյուր երկրի ներքին հարցն է), սակայն պետք է երաշխավորվի կրոնական ցանկացած հավատքի ազատությունը, ինչի մասին գրված է նաև Հիմնարար իրավունքների խարտիայում. Ցանկացած մարդ ունի մտքի, խղճի և կրոնի ազատության իրավունք։ Այս իրավունքը ներառում է կրոնը կամ հավատալիքները փոխելու ազատություն, ինչպես նաև սեփական կրոնը կամ հավատալիքները անհատական կամ կոլեկտիվ կերպով արտահայտում՝ հանրային կամ մասնավոր տարածքներում՝ երկրպագության, ուսուցման, պրակտիկայի և ծեսերին հետևելու ձևով։ Հիմնարար իրավունքների խարտիա, հոդված 10.1
Մշակույթ
Եվրամիության կամ Մաստրիխտի համաձայնագիրը պաշտոնապես սկիզբ դրեց մշակութային հարթության մեջ եվրոպական ինտեգրմանը՝ Եվրոպական համայնքին հաղորդելով մշակութային գործունեության որոշակի իրավասություններ (բավականին նվազեցված)։ Ըստ պայմանագրի՝ Եվրոպական համայնքը պիտի խթանի անդամ երկրների մշակույթները՝ հատկապես հոգ տանելով բազամզանության պահպանության համար, սակայն արտահայտելով նաև «ընդհանուր մշակութային ժառանգությունը» ։
Եվրոպական հանձնաժողովը մշակույթի գծով հանձնակատար ունի, որը մեկ ընդհանուր խմբի մեջ է հավաքում կրթությունը, դաստիարակությունը, մշակույթը և երիտասարդներին, սակայն ոչ բազմալեզվությունը։
Մշակութային ամենակարևոր նախագծերից մեկը Մշակույթի եվրոպական մայրաքաղաքի նշանակումն է ։ Այս կոչումը շնորհում են Եվրոպական խորհրդարանն ու հանձնաժողովը եվրոպական մեկ կամ երկու քաղաքի, որոնք մեկ տարվա ընթացքում հնարավորություն ունեն ցուցադրելու իրենց մշակութային կյանքը և զարգացումը։ Եվրոպական որոշ քաղաքներ օգտվել են այս նշանակումից իրենց մշակութային կառուցվածքներն ամբողջությամբ փոխելու և միջազգային հարթակում հայտնի դառնալու համար։ Երբ որևէ քաղաք նշանակվում է մշակույթի եվրոպական մայրաքաղաք, այնտեղ զարգանում են գեղարվեստական դրսևորումները ։
Մշակութային մեկ այլ ծրագիր է Եվրամիության Երիտասարդ նվագախումբը։ Այստեղ հանդիպում են Եվրամիությունից սերող տաղանդավոր երիտասարդ երաժիշտներ միջազգային ճանաչում ունեցող իրենց դասախոսների հետ՝ միջազգային մակարդակի նվագախումբ կազմելու համար  ։
Կրթություն
Եվրոպական միությունը միշտ եղել է կրթության բարձր վարկանիշ ունեցող գոտիների թվում և հայտնի է եղել իր նախագծերով, մեծ էվոլյուցիայով ու փորձով, և չնայած որոշակի հարցերում պակասուրդներին՝ տնտեսական և սոցիալական շատ ջանքեր է գործադրում այդ թերությունները վերացնելու համար՝ հատկապես նոր անդամ դարձած երկրներում ։
Դրանով հանդերձ՝ գոյություն ունեն մշակութային, սոցիալական և բարոյական մակարդակի տարբերություններ Միության զարգացած և զարգացող երկրների միջև ։
1995 թվականին Եվրոպական հանձնաժողովը հրատարակեց Կրթության և դաստիարակության մասին սպիտակ գիրքը։ Դրանում լայնորեն բացատրվում է, որ եվրոպական քաղաքացիների՝ ամբողջ կյանքի ընթացքում դաստիարակություն ստանալու անհրաժեշտությունը, որը համարվում է մշտական կրթություն։ Նպատակն է պահպանել մրցակցությունը և պայքարել սոցիալական բացառման դեմ ։
Այս մտքերը վերցնելով՝ 2000 թվականին լույս տեսավ Մշտական կրթության մասին հուշագիրը՝ Եվրոպական հանձնաժողովի ծառայությունների փաստաթուղթը, որը եվրոպական բանավեճի կոչ է անում՝ կրթությունը անհատական և ինստիտուցիոնալ մակարդակով մշտական դարձնելու վերաբերյալ ։ Հուշագրի վերջում ներկայացված են վեց բանալի գործողություններ այս ռազմավարությանը հասնելու համար. ապահովել կրթության՝ համաշխարհային և շարունակական հասանելիություն՝ քաղաքացիների որակավորումը բարձրացնելու համար, մեծացնել մարդկային ռեսուրսներում ներդրումները, ստեղծել մշտական կրթության համար արդյունավետ մեթոդներ, արժևորել ֆորմալ և ոչ ֆորմալ կրթությունը, տեղեկատվություն տրամադրել ամբողջ կյանքի ընթացքում սովորելու հնարավորությունների վերաբերյալ և առաջարկել մշտական կրթության հաջորդական հնարավորություններ ։
Բոլոնիայի գործընթաց կոչվում է Բոլոնիայի հռչակագրով սկսված գործընթացը, որը 1999 թվականին Բոլոնիայում ստորագրեցին Եվրոպայի տարբեր երկրների Կրթության նախարարները (ինչպես ԵՄ, այնպես էլ այլ երկրների, ինչպես Ռուսաստան կամ Թուրքիա)։ Խոսքը միասնական մի հայտարարության մասին է, որը սկիզբ դրեց միասնականացման մի գործընթացի, որի նպատակն էր հեշտացնել կոչումների փոխանակումը և համալսարանական կրթության բովանդակությունը համապատասխանեցնել շուկայի պահանջներին ։
Բոլոնիայի հռչակագիրը հանգեցրեց Բարձրագույն կրթության եվրոպական տարածքի ստեղծմանը՝ միջավայր, որը կրթական բարեփոխումների հարթակ կդառնար, որին XXI դարում բազմաթիվ երկրներ կմիանային ։ Այս համաձայնագիրը 1995 թվականին ստորագրված Ծառայությունների վաճառքի գլխավոր համաձայնագրի շրջանակներում էր, որի հայտարարված նպատակն էր ծառայությունների վաճառքի ազատականացումը համաշխարհային մակարդակով՝ շուկայում դրանք ներկայացնելու համար, քանի որ «պետական ֆինանսավորումը շուկաները աղավաղող տարր է» ։
Հասարակության շատ ոլորտների համար Բոլոնիայի գործընթացը Բոլոնիայում ընդունածից շատ ավելի այն կողմ է գնում ՝ ընդգրկելով համալսարանական բարեփոխումներին վերաբերող հարցեր, որոնք շատ կարևոր են համարվում, հատկապես պետական համալսարանների ֆինանսավորմանը վերաբերող հարցերը ։
Եվրոպական կրթական ծրագրերից առավել կարևորներն են Կոմենիուսը (Comenius)՝ դպրոցական ոլորտում, Լեոնարդո դա Վինչին (Leonardo da Vinci)՝ մասնագիտական դաստիարակության համար, Էրազմուս ծրագիրը (Erasmus)՝ համալսարանական կրթության համար, և Գրունթվիգը (Grundtvig)՝ չափահասների կրթության համար ։  ​
eLearning ծրագիրը խթանում է ԵՄ-ում տեղեկատվության և հաղորդակցության տեխնոլոգիաների (ՏՏ) արդյունավետ ինտեգրումը կրթության և զարգացման համակարգերում ։ Այս ծրագրի ամենակարևոր բաղադրիչը eTwinning նախաձեռնությունն է, որն իր տրամադրության տակ ունի դպրոցական կենտրոններ, ինտերնետ տիրույթ և տարբեր երկրների կենտրոնների միջև ծրագրերի իրականացումը հեշտացող գործիքներ :​ eTwinning-ի գործիքները բոլոր առարկաների դասախոսներին թույլ են տալիս զարգացնել մանկավարժական ընդհանուր նախագծեր, կիսվել փորձառություններով և ուսուցողական նյութերով, լսարան ներմուծել եվրոպական չափանիշներ։ Աշակերտները հնարավորություն ունեն սովորելու այլ երկրների իրենց հասակակիցների հետ և նրանցից, կիրառել օտար լեզուները և զարգացնել ՏՏ ոլորտի հետ կապված ունակություններ ։
Սպորտ
Եվրոպան պատմության ընթացքում սիրված մի շարք սպորտաձևերի հայրենիքն է եղել, ինչպես նաև Օլիմպիական շարժման ։ Ներկայումս Եվրամիության սպորտը կարգավորվածության բարձր մակարդակ ունի, իսկ տարբեր սպորտաձևեր ունեն պրոֆեսիոնալ առաջնություններ։ Բացի այդ՝ կարևորագույն նշանակություն ունեցող միջազգային սպորտային կազմակերպությունների մեծամասնությունը գտնվում է Եվրոպայում ։
Եվրամիության անդամ երկրներում ստեղծվել են տարբեր սպպորտաձևեր, որոնք այսօր աշխարհում շատ սիրված են ու տարածված, ինչպես ֆուտբոլը, որը ստեղծվել է Միացյալ Թագավորությունում, ավելի կոնկրետ՝ Անգլիայում, և դարձել է Եվրամիության ու աշխարհի ամենահայտնի սպորտաձևը։ Եվրոպայում գտնվող ֆուտբոլային ակումբները հիմնականում նրանք են, որոնք պատմության ընթացքում ամենամեծ հաջողություններն են գրանցել, ինչպես նաև եղել են ամենաբարձր վարձատրվողները։ ՈւԵՖԱ-ի Չեմպիոնների լիգան՝ եվրոպական մակարդակի առաջնությունը, ֆուտբոլային ամենահեղինակավոր մրցաշարերից է  ։ Պետական մակարդակով առավել հայտնի են իսպանական Սանտանդեր լիգան, անգլիական Պրեմիեր լիգան, իտալական A սերիայի առաջնությունը, Ֆրանսիայի Լա Լիգա 1-ը և Գերմանիայի Բունդեսլիգան ։
Լիսաբոնի համաձայնագրի շրջանակներում ընդունվել է սպորտին վերաբերող մի կանոնադրություն, որն այս ոլորտը մեծ մասամբ ազատում է ԵՄ տնտեսական օրենքներից։ Սպորտի վերաբերյալ ԵՄ քաղաքականությունների ձևավորման ընթացքում եվրոպական սպորտային տարբեր ասոցիացիաներ՝ ներառյալ ՖԻԲԱ-ն, ՈՒԵՖԱ-ն, Ձեռնագնդակի եվրոպական ֆեդերացիան, Հոկեյի միջազգային ֆեդերացիան, Վոլեյբոլի եվրոպական կոնֆեդերացիան, օգտվեցին այդ արտոնությունից։ ԵՄ անդամ բոլոր երկրները և դրանց համապատասխան սպորտի ազգային ասոցիացիաները կարող են մասնակցություն ունենալ եվրոպական սպորտային կազմակերպություններում, ինչպես, օրինակ, ՈՒԵՖԱ-ում :​
Արտաքին հղումներ
Պաշտոնական
Նորություններ և հարցազրույցներ
Կրթական ռեսուրսներ
Կատեգորիա:Եվրոպական միություն Կատեգորիա:Համադաշնություններ Կատեգորիա:Մեծ քսանյակի անդամ երկրներ Կատեգորիա:Մեծ յոթնյակի երկրներ Կատեգորիա:Եվրոպայի միջազգային կազմակերպություններ Կատեգորիա:1993 հիմնադրված կազմակերպություններ Կատեգորիա:Քաղաքական համակարգեր Կատեգորիա:Գերազգային միություններ Կատեգորիա:Առևտրային դաշինքներ Կատեգորիա:1993 հիմնադրված պետություններ և տարածքներ Կատեգորիա:Խաղաղության Նոբելյան մրցանակի դափնեկիրներ Կատեգորիա:Միջազգային իրավունք Կատեգորիա:Միջազգային տնտեսական կազմակերպություններ
Կուշչի Արմավիր
Կուշչի Արմավիր (մինչ 1936 թվականը` Խաչակապ), գյուղ Արցախի Հանրապետության Շահումյանի շրջանում։ Գտնվում է Գետաշենից 2 կմ հարավ-արևմուտք՝ 1100 մ բարձրության վրա, Քյումբակչայ գետի աջ ափին։ 1990-ական թվականների հայ-ադրբեջանական պատերազմից հետո գտնվում է հակառակորդի հսկողության տակ ։
Հայ-ադրբեջանական հակամարտություն, 1988-1994
1990 թվականին բնակչությունը բռնագաղթել է։
1990 թվականի հունվարի 9-ին, երբ Շահումյանի շրջանի հայազգի ղեկավար բարձրաստիճան պաշտոնատար անձինք Շահումյանի շրջանից ավտոմեքենաներով մեկնում են Գետաշենի ենթաշրջանի Գետաշեն գյուղ, որպեսզի մասնակցեն նախօրեին ադրբեջանցիների կողմից սպանված գյուղատնտես Ապրես Բեգլարյանի հուղարկավորությանը։ Նույն թվականին ավելի վաղ հայաթափված Կուշչի Արմավիր բնակավայրի մոտ Ադրբեջանի ժողովրդական ճակատի գրոհայինները կանգնեցնում են հայերի ավտոմեքենաները, թվով 19-ը բոլոր ուղևորներին, այդ թվում՝ Շահումյանի շրջանի առաջին քարտուղար Վ․ Աղաջանյանին, շրջանի գործադիր կոմիտեի ղեկավար Շ․ Մեղրյանին, շրջանի դատախազին, շրջանային Ժողովրդական վերահսկողական կոմիտեի նախագահին, գերևարում են։ Ադրբեջանցիները նրանց տեղափոխում են Կիրովաբադ (Գանձակ) քաղաքի մեկուսարան, որտեղ պահում շուրջ մեկ ամիս։ Գերևարվածները այդ ընթացքում ենթարկվում են ծեծի, ծաղրանքի, մարդկային և ազգային արժանապատվության նվաստացման։ Միայն մեծ փրկագնի վճարումից հետո նրանք վերադարձվում են հայկական կողմին ։
Բնակչություն
Բնակչությունը 1990 թվականի տվյալներով 800 մարդ է։
Տնտեսություն
Զբաղվում են անասնապահությամբ և դաշտավարությամբ։
Պատմամշակութային կառույցներ
Գյուղում են Ամենափրկիչ եկեղեցին և գերեզմանատունը՝ խաչքարերով։ Հիմնադրել էին Դաշքեսանի Խաչակապ գյուղից եկած հայերը` 1888 թվականին։
Հասարարակական կառույցներ
Ուներ ութամյա դպրոց, ակումբ, գրադարան ։
Ծանոթագրություններ
Կատեգորիա:Ադրբեջանի կողմի բռնազավթված տարածքներ Կատեգորիա:Բնակավայրեր այբբենական կարգով
Ամիրայից ամիրա
Ամիրայից ամիրա, տիտղոս, որ տրվում էր սելջուկների, մոնղոլների և այլ ռազմավաչկատուն ցեղերի ավագանու բարձրագույն ներկայացուցիչներին։ Ամիրայից ամիրա տիտղոսը հետագայում ստացել է նոր իմաստ։
XII-XIII դարերում հայ-վրացական ֆեոդալական միջավայրում ամիրայից ամիրա կամ «ամիրապետ» տիտղոսը շնորհվել է առանձին քաղաքների (Տփղիս, Անի, Կարս, Դվին և այլն) կառավարիչներին։ XV դարում Կարա-Կոյունլուների և Ակ-Կոյունլուների պետություններում այդ տիտղոսը կրել է զորքի գլխավոր հրամանատարը։ Փադիշահից հետո ամիրայից ամիրան երկրորդ դեմքն էր պետության մեջ՝ օժտված բացառիկ իրավունքներով։
Շրեկը և Ամանորը
Շրեկը և Ամանորը (Shrek The Halls), կարճրամետրաժ անիմացիոն ֆիլմ՝ ստեղծված 2007 թվականին՝ Սուրբ Ծնունդից առաջ։ Այս սերիան անսպասելի էր։ Պաշտոնական ցուցադրությունը հեռուստատեսությամբ տեղի է ունեցել 2007 թվականի նոյեմբերի 27-ին ABC հեռուստաաիլքով։ Ֆիլմում պատմվում է այն մասին, թե ինչպես է Շրեկը փորձում իր ընտանիքի համար իսկական Սուրբ Ծնունդ կազմակերպել։
Սյուժե
Ավանակը Շրեկին համոզում է Սուրբ Ծնունդը դիմավորել իր ընտանիքի հետ։ Բայց Շրեկը նույնիսկ չգիտի, թե ինչ է Սուրբ Ծնունդը։ Այդ պատճառով էլ գնում է գրախանութ, որը գտնվում էր սարի վրա։ Շրեկը գնում է «Սուրբ Ծննդյան մասին չիմացողներ համար» գիրքը և այն ընթերցելուց հետո իր տունը զարդարում է դրասանգներով և լապտերներով։ Այժմ Շրեկը կարող է տոնել Սուրբ Ծնունդը իր ընտանիքի հետ։ Սակայն պարզվում է, որ ավանակն իր ողջ «ընտանիքին» (Շրեկի ընկերներին ու իր ընտանիքի անդամներին) հրավիրել է տոնելու Սուրբ Ծնունդը։ Չնայած դրան՝ Շրեկը հետևում է գրքի «քայլ 4-ին», այսինքն՝ պատմել Սուրբ Ծննդյան պատմություն։ Նրա պատմելու ընթացքում միջամտում են նրա ընկերները, որոնցից յուրաքանչյուրը պատմում է այդ պատմության իր տարբերակը։ Ավանակը պատմում է, թե ինչպես է ինքը համտեսել Սանտայի վաֆլե հսկայական արձանը (թեև հետո պարզվում է, որ նա լիզել է Շրեկի ոտքը)։ Կատուն իր պատմության վերջում սկսում է խաղալ Սանտա Կլաուսի գլխարկից կախված զանգի հետ։ Պրյանյան պատմում է, որ Սանտան կերել է իր ընկերուհի Սյուզիին (այդ պատճառով էլ նա վախենում է Սանտայից)։
Ավանակը վերցնում է Շրեկի գիրքը, և դրան հետևած կռվի պատճառով ավերվում է Շրեկի տունը։ Սուրբ Ծննդյան տրամադրությունը փչանում է, և Շրեկը վռնդում է իր ընկերներին։ Ֆիոնան հասնում է հեռացող ընկերների հետևից և պատմում, որ դա Շրեկի առաջին Սուրբ Ծնունդն է։ Ավանակը հասկանում է, որ ինքը շատ կոպիտ է վարվել և ներողություն է խնդրում Շրեկից։ Շրեկը նրան ներում է և պատմում մի նոր պատմություն, բայց ոչ թե Սանտա Կլաուսի, այլ Սանտա Շրեկի մասին։ Երեխաները քնում են, իսկ Շրեկն ու նրա ընկերները լսում են զանգերի ղողանջները և դուրս գալիս փողոց, որտեղ տեսնում են Սանտա Կլաուսին ու նրա եղջերուներին։ Ընկերներն ուրախ նայում են նրանց, իսկ Պրյանյան վախեցած փախչում է։
Դերերը հնչունավորել են
Կատեգորիա:2007 մուլտֆիլմեր Կատեգորիա:Ամերիկյան մուլտֆիլմեր Կատեգորիա:Ամերիկյան ֆիլմեր
Սանտա Ռոզայի գավառ
Սանտա Ռոզայի գավառ (Microrregião de Santa Rosa) գավառ Բրազիլիայում, մտնում է Ռիու Գրանդու դու Սուլ նահանգի մեջ։ Մի մաս է կազմում Սեարա նահանգի հյուսիսարևմտյան մարզը։ Բնակչությունը կազմում է 162 451 մարդ, ըստ 2005 թվականի տվյալների։ Տարածքը կազմում է 3 451,575 կմ2։ Բնակչության խտությունը՝ 47,1 մարդ/կմ²։
Գավառի կազմ
Գավառի կազմի մեջ են մտնում հետևյալ մունիցիպալիտետները.
Կատեգորիա:Բրազիլիայի գավառներ Կատեգորիա:Ռիու Գրանդի դու Սուլ նահանգի գավառներ
Ուայզենոե
Ենթարկվում է Վերին Ֆրանկոնիայի վարչական շրջանին։ Բնակչությունը 2010 թվականի դեկտեմբերի 31-ի տվյալներով կազմում է 1096 մարդ։ Զբաղեցնում է՝ 4,71 կմ² տարածք։ Պաշտոնական կոդ 09 4 74 173։
Աղիքների բորբոքում
Պատճառներ
Պատճառներն են՝ սննդային թունավորումները, արդյունաբերական թույները (սնդիկ, կապար, ֆոսֆոր պարունակող միացությունները), որոշ վարակակաև հիվանդություններ (դիզենտերիան, ամեոբիազը), որդերը։
Տես նաև
Կատեգորիա:Գաստրոէնտերոլոգիա
Մորեպա (Սոմի գավառ)
Մորեպա (Maurepas), համայնք Ֆրանսիայի Պիկարդիա մարզի Սոմ գավառում ։
Բնակչությունը 2006 թվականի դրությամբ կազմում է 216 մարդ, բնակչության խտությունը` 19.85 մարդ/կմ²։ Բնակավայրը զբաղեցնում է 10.88 կմ² տարածք։
Աշխարհագրություն
Գտնվում է Փարիզ քաղաքից 135 կմ հյուսիս, Ամյեն քաղաքից 45 կմ արևելք։
Տնտեսություն
2010 թվականին ուներ 138 աշխատունակ (15-64 տարեկան) բնակիչ, որոնցից ակտիվ էին 90-ը, իսկ ոչ ակտիվները` 48։ Ակտիվության ցուցանիշը կազմում է 65,2 %։ 90 աշխատունակ մարդկանցից աշխատել է 77 անձ (50 տղամարդ և 27 կին)։ Գործազուրկ են եղել 13 անձ (5 տղամարդ և 8 կին)։ 48 անաշխատունակներից 7-ը եղել են աշակերտներ կամ ուսանողներ, 16-ը` թոշակառուներ, իսկ 25-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Տրենտո և Ռովերետոյի ժամանակակից արվեստի թանգարան
Տրենտո և Ռովերետոյի ժամանակակից արվեստի թանգարան (Museo d'arte moderna e contemporanea di Trento e Rovereto, կրճատ՝ MART), թանգարան Ռովերետոյում, Տրենտո գավառ, Իտալիա, նվիրված ժամանակակից արվեստին։
Թանգարանի գլխավոր գրասենյակը տեղակայված է Ռովերետո քաղաքում, թանգարանային ցուցադրությունը 2013 թվականի հոկտեմբերի 19-ից գտնվում է Տրենտոյի քաղաքացիական պատկերասրահում։ Թանգարանում է գտնվում նաև Archivio del '900 հետազոտական կենտրոնը և 1989 թվականից պատկանում է Դեպերոյի ֆուտուրիստների արվեստի տանը (բացվել է 1959 թվականին)։
Պատմություն և գործունեություն
Թանգարանը կազմավորվել է 1987 թվականին՝ որպես Տրենտոյի նահանգում անկախ կազմավորում։ Մինչև 2002 թվականը նրա գլխավոր գրասենյակը եղել է Տրենտոյում գտնվող Պալացցո դելլե Ալբերեն։ Թանգարանի ընդլայնման գաղափարը Museo Provinciale d'Arte di Trento հավաքածուի և հայտնի ֆուտուրիստ Ֆորտունատո Դեպերոյի ստեղծագործությունների հավաքածուի մեջ ընդգրկվելու համար ծագել է 1980-ականների վերջին և պատկանել է իտալացի արվեստագետ, թանգարանի այն ժամանակվա տնօրեն Գաբրիել Բելիին։ 2002 թվականի դեկտեմբերի 15-ին Տրենտո և Ռովերետոյի ժամանակակից արվեստի թանգարանը բացվել է լայն հանրությանը Ռովերետոյում գտնվող նոր գլխավոր գրասենյակով։
Նոր թանգարանային շենքի նախագծումը հանձնարարվել է շվեյցարացի ճարտարապետ Մարիո Բոտտային, որն այն մշակել է շինարար-ինժեներ Ջուլիո Անդրեոլլիի (Giulio Andreolli) հետ միասին։ Շենքը դասական ձևերով կառուցվել է հողամասի վրա՝ քաղաքի երկու պատմական շենքերի՝ Palazzo Alberti Poja և Palazzo Annona միջև, որոնք անհրաժեշտ էր պահպանել։ Ագորայի ոճով կլոր ձևի կենտրոնական դահլիճն ունի ապակե գմբեթ՝ 40 մետր տրամագծով։ Կենտրոնում` գմբեթի տակ, շատրվան է գտնվում։ Դահլիճը կարող է ընդունել մինչև 1200 այցելու։
Հավաքածու
Թանգարանի մշտական հավաքածուն պարունակում է ավելի քան 15,000 արվեստի գործեր, այդ թվում գեղանկարներ, նկարներ և քանդակներ։ Այստեղ կան Ջորջո դե Կիրիկոյի, Կառլո Կերայի, Մարիո Սիրոնիի, Ֆորտունատո Դեպերոյի և շատ այլ արվեստագետների գործեր։
Տրենտո և Ռովերետոյի ժամանակակից արվեստի թանգարանը հյուրընկալում է իր ցուցահանդեսի տարածքում. 2002 թվականից մինչև 2014 թվականը եղել են ավելի քան 120 հազար։ Նաև մասնակցում է Իտալիայում և արտասահմանում անցկացվող ցուցահանդեսների։
Արտաքին հղումներ
Կատեգորիա:Թանգարաններ այբբենական կարգով Կատեգորիա:Իտալիայի պատկերասրահներ Կատեգորիա:2002 հիմնադրումներ Իտալիայում Կատեգորիա:2002 հիմնադրված շենքեր և կառույցներ Կատեգորիա:Ժամանակակից արվեստի թանգարաններ Կատեգորիա:1987 հիմնադրված թանգարաններ
Մանեժի գործ
Մանեժի գործը (Manege Affair) դրվագ է, երբ Նիկիտա Խրուշչովը կուսակցության մյուս ղեկավարների հետ միասին 1962 թվականի դեկտեմբերի 1-ին Մոսկվայում այցելել է «Մոսկվայի նկարիչների միության 30 ամյակի» արվեստի ցուցահանդեսին։ Խրուշչովը այստեղ տեսել է Սոցիալիստական ռեալիզմի ավանդական աշխատանքները, որը հանգեցրել է նրա զայրույթն ու վրդովմունքը ընդդեմ «կեղտոտության, քայքայման և սեռական շեղումներին»։ Այցելությունից հետո նա կազմակերպել է քարոզարշավ խստացնելով կուսակցության կապը և վերաբերմունքը մշակույթի նկատմամբ։ Այս ամենը նկարագրվել և բնորոշվել է որպես Խորհրդային Միությունում մշակութային հալեցման ավարտի սկիզբը ։ Այս դրվագը մանրամասնորեն ներկայացվել է Պոլ Շեկլոչայի և Իգոր Միդի «Ոչ պաշտոնական արվեստը Խորհրդային միությունում» գրքում, ինչպես նաև  այլ հրատարակություններում ։
Խրուշչովը օգտագործել է շատ անպարկեշտ բառեր ընդդեմ այդ աշխատանքների։ Սակայն Խրուշչովի զայրույթն ավելացել է, երբ նրան տեղեկացրել են նույն ժամանակահատվածում տեղի ունեցած  համասեռամոլ մտավորականների գաղտնի խմբի կողմից ԿԳԲ-ի բռնազավթման մասին, որոնք աշխատում էին «ԻսկուսստվոIskusstvo» (Արվեստ) հրատարակչության համար։ Ինչպես նաև ցուցահանդեսի հաղորդավար Էլի Բիլյուտինի հետ զրույցում Խրուշչովը ասել է. ""
Ծանոթագրություններ
Կատեգորիա:ԽՍՀՄ մշակույթ
Չինացիները Մեծ Բրիտանիայում
Չինացիները Մեծ Բրիտանիայում՝ բրիտանացիներ չինական ծագմամբ։ Միացյալ Թագավորության չինական սփյուռքը ամենամեծն է Եվրոպայում և ամենահինը Արևմտյան Եվրոպայում, ում պատմությունը սկսվել է 19-րդ դարի սկզբներից։ Սա Մեծ Բրիտանիայի ամենաարագ աճող սփյուռքն է՝ 11,2 % տարեկան աճով. դրա ավելի քան 90 %-ը ստացվել է ներգաղթի հաշվին։ Երկրի չինացիների մեծամասնությունը ինտեգրված չէ, կամ քիչ է ինտեգրված բրիտանական հասարակության մեջ՝ մասամբ լեզվական խոչընդոտների պատճառով ։
Վիճակագրություն
2011 թվականի մարդահամարի տվյալներով երկրում ապրում է 433 150 չինացի։ Սակայն այս տվյալները բավականին սխալ են, քանի որ հիմնվել են միայն իրենց որպես «չինացի» նույնականացնողների վրա։
Արտաքին հղումներ
Կատեգորիա:Էթնիկ խմբեր Կատեգորիա:Էթնիկ խմբեր ըստ լեզվաընտանիքի Կատեգորիա:Էթնիկ խմբեր ըստ պատմական երկրի Կատեգորիա:Մեծ Բրիտանիա Կատեգորիա:Մեծ Բրիտանիայի ազգեր Կատեգորիա:Մեծ Բրիտանիայի բնակչություն Կատեգորիա:Չինացիներ
Լը Մազի
Լը Մազի (Le Mazis), համայնք Ֆրանսիայի Պիկարդիա մարզի Սոմ գավառում ։
Բնակչությունը 2006 թվականի դրությամբ կազմում է 97 մարդ, բնակչության խտությունը` 25.53 մարդ/կմ²։ Բնակավայրը զբաղեցնում է 3.8 կմ² տարածք։
Աշխարհագրություն
Գտնվում է Փարիզ քաղաքից 125 կմ հյուսիս, Ամյեն քաղաքից 38 կմ արևմուտք։
Տնտեսություն
2010 թվականին ուներ 68 աշխատունակ (15-64 տարեկան) բնակիչ, որոնցից ակտիվ էին 51-ը, իսկ ոչ ակտիվները` 17։ Ակտիվության ցուցանիշը կազմում է 75,0 %։ 51 աշխատունակ մարդկանցից աշխատել է 45 անձ (25 տղամարդ և 20 կին)։ Գործազուրկ են եղել 6 անձ (3 տղամարդ և 3 կին)։ 17 անաշխատունակներից 5-ը եղել են աշակերտներ կամ ուսանողներ, 8-ը` թոշակառուներ, իսկ 4-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Մեթյու Մորիսոն
Մեթյու Մորիսոն (Matthew James "Matt" Morrison ), ամերիկացի դերասան և երգիչ, որն առավել հայտնի է իր թատերական աշխատանքով և «Glee» հեռուսատասերիալում խաղացած Ուիլա Շուստերի դերով։ Ֆիլմն արժանացել է «Կինոդերասանների գիլդիա » մրցանակին «Լավագույն դերասանական կազմ» կատեգորիայում և «Ուղեկից» մրցանակին՝ «Լավագույն տղամարդկային դեր հեռուսատասերիալում՝ կատակերգություն կամ մյուզիքլ» կատեգորիայում, առաջադրվել է նաև «Էմմի» և «Ոսկե գլոբուս» մրցանակներին։
Վաղ տարիներ
Մեթյու Մորիսոնը ծնվել է 1978 թվականի հոկտեմբերի 30-ին Կալիֆոռնիայի նահանգի Ֆորտ Օրդ քաղաքում ։ Դպրոցում եղել է ֆուտբոլային թիմի խաղացող, ընտրվել է պարահանդեսի թագավոր և ուսանողական խորհրդի նախագահ։ Դերասանությամբ հետաքրքրվել սկսել է թատերական ճամբարում ներկայացումների ընթացքում, որից հետո նա սկսել է մասնակցել դպրոցական ներկայացումներին։ Նա կրթությունը շարունակել է «արվեստ» մասնագիտությամբ Նյու Յորքի համալսարանում ։
Կարիերա
Մորիսոնը իր կարիերան սկսել է Բրոդվեյում, հաջողությամբ խաղացել է մի շարք երաժշտական ներկայացումներում և 2005 թվականին արժանացել է «Թոնի» մրցանակի ։
1999 թվականին Մորիսոնը կատարել է մոտավորապես 20 հեռուստատեսային դեր, ներառյալ՝ «Սեքսը մեծ քաղաքում», «Առաջնորդող լույս», «Մինչ պտտվում է աշխարհը», «C.S.I.: Հանցագործության վայրը Մայամի», «Թվեր» և այլ սերիալներում։
2010 թվականի հունիսի 16-ին Մորիսոնը դուետ է գրել երգչուհի Լեոնա Լյուիսի հետ, «Over the Rainbow» երգի քավեր տարբերակը կատարել են երգչուհու համերգներից մեկի ժամանակ։
2011 թվականին Մորիսոնը բաց է թողարկել է իր առաջնաելութային ալբոմը, որն ստացել է «Matthew Morrison» անվանումը, սկավառակի ձայնագրությանը մասնակցել են Սթինգը, Էլթոն Ջոնը, Գվինեթ Փելթրոուն ։ Մեթյուն իր աշխատանքը մեկնաբանել է այսպես։ «Ես ուզում էի մարդկանց ցույց տալ, որ ես կամ։ Ես սերտ կապված եմ շոուի հետ, չնայած մինչ այդ էլ զբաղված էի ստեղծագործությամբ։ Տարօրինակ է, որ ոչ ոք չի ընկալում ինձ այլ բանի համար» ։
Անձնական կյանք
Որոշ ժամանակ հանդիպել է Լիա Միշելի հետ ։ 2006 թվականի հոկտեմբերի 9-ին նշանված է եղել Կրիշել Ստաուսի հետ, որ հետ հարաբերությունները հետագայում ավարտվել են ։
2011 թվականին Մորիսոնը սկսել է հանդիպել Ռենե Պուենտեի հետ ։ 2013 թվականի հունիսի 27-ին զույգը հայտարարել է նշանադրության մասին ։ 2014 թվականի հոկտեմբերի 18-ին զույգը ամուսնացել է Մաուի կղզում գտնվող մասնավոր տանը ։ 2017 թվականի մայիսի 16-ին հայտնի է դառնում որ զույգը սպասում է առաջնեկին ։ Նույն թվականի հոկտեմբերին զույգը ունեցել է որդի ։
Արտաքին հղումներ
Կատեգորիա:21-րդ դարի դերասաններ Կատեգորիա:1978 ծնունդներ Կատեգորիա:Ամերիկացի երգիչներ Կատեգորիա:Ամերիկացի դերասաններ Կատեգորիա:Ամերիկացի հեռուստատեսային դերասաններ Կատեգորիա:Նյու Յորքի համալսարանի շրջանավարտներ Կատեգորիա:Ամերիկացի տղամարդ կինոդերասաններ Կատեգորիա:Ամերիկացի կինոռեժիսորներ Կատեգորիա:Ամերիկացի կոմպոզիտորներ Կատեգորիա:Ամերիկացի երաժիշտներ Կատեգորիա:Ամերիկացի պարողներ Կատեգորիա:Ամերիկացի տղամարդ թատերական դերասաններ
Գնարբուկ Վորոնովի
Գնարբուկ վորոնովի, գնարբուկազգիների ընտանիքին պատկանող 2,5-2,7 սմ տրամագծով, 10-15սմ բարձրությամբ ծածկասերմ ծաղկաբույս, որի ծաղիկները վարդագույն են, իսկ չորանալիս ձեռք են բերում մանուշակագույն կամ կապտավուն գունավորում։ Ծաղկակիրները ուղղաձիգ են՝ 5—6 սմ երկարությամբ, խիտ մազմզուկապատ։ Ծաղկման շրջանում տերևները գրեթե երկու անգամ կարճ են ծաղկակիրաններից։ Հակառակ ձվաձև են, սեպաձև սեղմված հիմքով, եզրերից փոսիկաատամնավոր, վերևի կողմից ցրված մազմզուկապատ, ներքևի կողմից ծածկված ավելի խիտ մազմզուկներով։ Բույսին բնորոշ է նուրբ, դուրեկան բուրմունքը։ Գրանցված է ՀՀ Կարմիր գրքում։
Վորոնովի գնարբուկը հանդիպում է միայն վայրի վիճակում, սակայն մեծ հեռանկար ունի որպես վաղ ժամկետում ծաղկող դեկորատիվ ծաղկային կուլտուրա։ Արդեն փորձեր են արվում այս տեսակը մշակության մեջ մտցնելու ուղղությամբ։ Հայտնի է ու բավականին լուսասեր, խոնավասեր ու ջերմասեր, պահանջկոտ է հողի բերրիության և ստրուկտուրայի նկատմամբ։ Խորհուրդ է տրվում դաշտից հավաքած սերմերը մայիսին ցանել հատուկ արկղերի մեջ։ Երբ սերմնաբույսերը ունենում են 2—3 իսկական տերևներ, անհրաժեշտ է վերատնկել արկղերի մեջ։ Օգոստոսին բույսերը կարելի է բաց գրունտ տեղափոխել։
Հայաստանում հանդիպում է ներքին և միջին լեռնային գոտիներում, Զանգեզուրի անտառներում (Շիկահողի արգելանոցում, Ղափանի շրջանում)։ Հայկական ՍՍՀ–ից դուրս հանդիպում է Վրաստանում (Կախեթիա, Թելավի) ։
Նկարագրություն
Բազմամյա գեղազարդային բույս է, որի ծաղկասլաքը զարգացած չէ։ 2,5–3 սմ տրամագծով ծաղիկները վարդագույն են։ Բաժակը պսակի խողովակից մի քիչ կարճ է ։
Տարածվածություն
Հայտնի է միայն Զանգեզուրի ֆլորիստիկական շրջանում (Ճակատեն գյուղի շրջակայք, «Շիկահող» պետական արգելոց, Խուստուփ լեռանստորոտ)։ Հանդիպում է նաև Արևելյան Կովկասում, Կենտրոնական և Արևելյան Անդրկովկասում ։
Էկոլոգիա
Աճում է ստորին և միջին լեռնային գոտիներում, ծովի մակարդակից 800–1500 մ բարձրությունների վրա, անտառներում։ Ծաղկում է ապրիլ–մայիս ամիսներին, պտղաբերում՝ մայիս–հունիսին ։
Պահպանություն
Վտանգված տեսակ է։ Կովկասի էնդեմիկ է։ Հայաստանում հայտնի է մեկ պոպուլյացիա։ Տարածման և բնակության շրջանների մակերեսը 500 կմ²-ից պակաս է։ Հայաստանի Կարմիր գրքի առաջին հրատարակության մեջ ընդգրկված էր որպես հազվագյուտ տեսակ։ CITES–ի և Բեռնի կոնվենցիաների հավելվածներում ընդգրկված չէ ։
Պոպուլյացիայի մի մասը պահպանվում է «Շիկահող» պետական արգելոցի տարածքում ։
Ծանոթագրություններ
Կատեգորիա:Ծածկասերմեր Կատեգորիա:Գնարբուկազգիներ Կատեգորիա:ՀՀ Կարմիր գրքում գրանցված բույսեր Կատեգորիա:Դեկորատիվ բույսեր
Բանիոլո ին Պիանո
Բանիոլո ին Պիանո  (Bagnolo in Piano), կոմունա Իտալիայում, գտնվում է Էմիլիա Ռոմանիա մարզում՝ Ռեջիո Էմիլիա գավառում։
Բնակչությունը ըստ 2001 թվականի տվյալների կազմում է 8902 մարդ։ Բնակչության միջին խտությունը՝ 312 մարդ/կմ²։ Զբաղեցնում է 26 կմ² տարածք։ Փոստային ինդեքս՝ 42011։ Հեռախոսային կոդը՝ 0522։
Արտաքին հղումներ
Կատեգորիա:Իտալիայի բնակավայրեր Կատեգորիա:Էմիլիա Ռոմանիայի քաղաքներ
Յոնաս Կնուդսեն
Յոնաս Յորտ Կնուդսեն (Jonas Hjort Knudsen, ), դանիացի ֆուտբոլիստ, «Իպսվիչ Թաուն» ակումբի և Դանիայի հավաքականի պաշտպան։
Ակումբային կարիերա
Կնուդսենն «Էսբերգ» ֆուտբոլային ակումբի սան է։ 2010 թվականի մարտի 28-ին «Ռաններս» ակումբի դեմ խաղում նա կատարել է իր նորամուտը Դանիայի Սուպերլիգայում ։ 2013 թվականի մայիսի 16-ին «Օդենսե» ակումբի դեմ խաղում Կնուդսեմը խփել է իր առաջին գոլը ակումբի կազմում ։ Նույն թվականին Կնուդսենն «Էսբերգին» օգնել է հաղթել Դանիայի գավաթի խաղարկությունում։
2015 թվականի ամռանը Յոնասը տեղափոխվել է անգլիական «Իպսվիչ Թաուն»՝ կնքելով երեք տարվա պայմանագիր ։
Միջազգային կարիերա
2014 թվականի մայիսի 28-ին Շվեդիայի հավաքականի դեմ ընկերական խաղում Կնուդսենը կատարել է իր նորամուտը Դանիայի հավաքականի կազմում ։
2015 թվականին Դանիայի երիտասարդական հավաքականի կազմում մասնակցել է Չեխիայում անցկացվող Եվրոպայի երիտասարդական առաջնությանը։ Մրցաշարում նա մասնակցել է Չեխիայի, Գերմանիայի ու Շվեդիայի հավաքականների դեմ խաղերին։
2018 թվականի մայիսին հայտնի է դարձել, որ Կնուդսենն ընդգրկվել է Դանիայի հավաքականի նախնական հայտացուցակում՝ մասնակցելու Ռուսաստանում կայանալիք աշխարհի առաջնությանը ։
Ձեռքբերումներ
Թիմային
«Էսբերգ»
Արտաքին հղումներ
Կատեգորիա:Դանիացի ֆուտբոլիստներ Կատեգորիա:Դանիայի հավաքականի ֆուտբոլիստներ Կատեգորիա:Էսբյերգի ֆուտբոլիստներ Կատեգորիա:Իպսվիչ Թաունի ֆուտբոլիստներ Կատեգորիա:2018 թվականի ֆուտբոլի աշխարհի առաջնության մասնակիցներ Կատեգորիա:Անգլիական ֆուտբոլի լիգայի խաղացողներ Կատեգորիա:Ֆուտբոլի պաշտպաններ Կատեգորիա:Անգլիայի լեգեոներ ֆուտբոլիստներ
Emin
Emin (իրական անուն՝ Էմին Արաս օղլի Աղալարով, Emin Araz oğlu Ağalarov, ), ռուս երգիչ և երաժիշտ, երգերի հեղինակ, գործարար և Crocus Group-ի փոխնախագահ (ծագումով ադրբեջանցի է)։
Կենսագրություն
Ծնվել է 1979 թվականի դեկտեմբերի 12-ին Բաքվում (Ադրբեջան)։ Հայրը հայտնի գործարար Արազ Իսկենդեր օղլու Աղալարովն է։
1983 թվականին ծնողների հետ տեղափոխվել է Մոսկվա։
1994 թվականից մինչև 2001 թվականը ապրել է ԱՄՆ-ում ։
Ավարտել է Մարիմոնտ Մանհեթեն քոլեջը (Նյու Յորք), ստացել է բակալավրի աստիճան ։
Ընտանիք
Երեխաներ
Երաժշտական գործունեություն
Էմինը 2006 թվականի ապրիլի 22-ին թողարկեց իր առաջին «Still» կոչվող երաժշտական ալբոմը։
Նրա «Incredible», «Obsession» և «Devotion» ալբոմները թողարկվել են Ռուսաստանում 2007, 2008, 2009 թվականներին։ «Wonder» Ալբոմը թողարկվել է 2010 թվականին, իսկ «After The Thunder»-ը՝ 2012 թվականին ։
2011 թվականի սեպտեմբերից Էմին Աղալարովը սկսել է աշխատել «EMI Music Germany» եվրոպական ձայնագրման ստուդիայի հետ։ «Wonder» և «After The Thunder» ալբոմները ստեղվծել են պրոդյուսեր Բրայան Ռոուլինգոմի հետ համագործակցության արդյունքում։
Մեկ շաբաթվա ընթացքում Մեծ Բրիտանիայում վաճառվել է «Wonder» ալբոմի ավելի քան 3000 օրինակ։  «Obvious» սինգլը «BBC Radio 2», «Magic FM» և «BBC Local Radio» ռադիոկայաններում ճանաչվել է շաբաթվա երգ։ Իսկ «Wonder» ալբոմը «BBC Radio 2» ռադիոկայանով ճանաչվել է շաբաթվա ալբոմ։
2012 թվականի մայիսի 27-ին Բաքվում կայացած «Եվրատեսիլ 2012» երգի մրցույթում Էմինը եղել է հատուկ հյուր ։ Եզրափակիչ ելույթից առաջ Էմինը աշխատել է բրիտանացի ռեժիսոր Պիտեր Բեյդի և պրոդյուսեր Դեյվիդ Բեյնբրիջի հետ ։
2012 թվականի մայիսի 28-ին Մեծ Բրիտանիայում, Իռլանդիայում, Գերմանիայում, Ավստրիայում, Շվեյցարիայում, Նորվեգիայում, Շվեդիայում, Ֆինլանդիայում, Դանիայում, Իսպանիայում, Լեհաստանում, Հունգարիայում, Չեխիայում, Հունաստանում և Ռուսաստանում տեղի ունեցավ «After The Thunde» ալբոմի միջազգային թողարկումը ։ Ալբոմը ստեղծվել է պրոդյուսեր Բրայան Ռոուինգի աջակցությամբ ։
2012 թվականի սեպտեմբերի 23-ին Էմինը դարձել է Բաքվում կայացած Ջենիֆեր Լոպեսի համերգի հատուկ հյուրը, և կատարում է մի շարք ստեղծագործություններ «The Thunder After» ալբոմից, ինչպես նաև Մուսլիմա Մագոմաևի «Կապույտ հավերժություն» երգը ։
2013 թվականին Մոսկվայում՝ «Crocus City Hall»-ում  կայացած «Միսս Տիեզերք» մրցույթի ժամանակ Էմինը ելույթ է ունեցել ։
2013 թվականի դեկտեմբերին Էմինը ներկայացրեց իր առաջին ռուսալեզու Սահմանին կոչվող ալբոմը, իսկ թվով յոթերորդ ալբոմը դա «Amor» ալբոմն էր, որը թողարկվեց 2014 թվականին։ 2014 թվականի դեկտեմբերյան համերգներին նա ներկայացրեց իր Մաքրությամբ կոչվող ռուսալեզու երկրորդ ալբոմը։ Այնուհետև 2015 թվականին թողարկեց արդեն թվով իր երրորդ ալբոմը, որը կոչվում էր «8 անկման մեջ»
2016 թվականի հուլիսին Էմին Աղալարովը, Սերգեյ Կոժեբնիկովի և Գրիգորի Լեպսի հետ կազմակերպել են «Heat» կոչվող երաժշտական փառատոնը, որը տեղի ունեցավ Բաքվում ։ Փառատոնին ներկա էին Ֆիլիպ Կիրկորովն, Լեոնիդ Ագուտինն, Գրիգորի Լեպսն, Նիկոլայ Բասկովն, Անի Լորա, Պոլինա Գագարինան, Ալեքսեյ Վորոբյովն, Անիտա Ցոյն, Կատյա Լելն, Նյուշան և այլ հայտնի արտիստներ։
Էմինի «In Another Life» տեսանյութում նկարահանվել է նաև Դոնալդ Թրամփը։
2016 թվականին Էմինը շրջագայել է ամբողջ Ռուսաստանով։
Ծանոթագրություններ
Կատեգորիա:Ռուս գործարարներ Կատեգորիա:Ադրբեջանցի երգիչներ Կատեգորիա:Ռուս երգիչներ Կատեգորիա:«Ոսկե գրամաֆոն» մրցանակի դափնեկիրներ Կատեգորիա:Ադրբեջանցի մուսուլմաններ Կատեգորիա:Ադրբեջանցի երաժիշտներ
Հայաստանի տոների և հիշատակի օրերի ցանկ
Հայաստանում նշվող տոները և հիշատակի օրերը սահմանվում են «Տոների և հիշատակի օրերի մասին» Հայաստանի Հանրապետության օրենքով, որն ընդունվել է ազգային ժողովի կողմից Հայաստանի Հանրապետության Նախագահի առաջարկությամբ 2001 թվականի հունիսի 24-ին ։
Հայաստանում նշվում են հետևյալ տոները և հիշատակի օրերը՝
Հայաստանում կարող են նշվել նաև ավանդական և եկեղեցական տոներ, միջազգային օրեր, իսկ կառավարության որոշմամբ՝ մասնագիտական և այլ տոներ ու հիշատակի օրեր։
Կառավարությունը հավանություն է տվել օրենքի փոփոխության նախագծի համաձայն որի հունվարի 3, 4 և 5-ը կհամարվեն աշխատանքային օրեր ։ Նախագծի ընդունման դեպքում ոչ աշխատանքային տոների քանակը Հայաստանում կկազմի 13 օր։
Ծանոթագրություններ
Կատեգորիա:Տոների ցանկեր Կատեգորիա:Հայաստանի տոներ
Վիզենթաու
Վիզենթաու(Wiesenthau), կոմունա Գերմանիայում, Բավարիա երկրամասի Ֆորխհայմ շրջանում։
Ենթարկվում է Վերին Ֆրանկոնիայի վարչական շրջանին։ Բնակչությունը 2010 թվականի դեկտեմբերի 31-ի տվյալներով կազմում է 1680 մարդ։ Զբաղեցնում է՝ 6,41 կմ² տարածք։ Պաշտոնական կոդ 09 4 74 175։
Հայաստանի զբոսայգիներ
Զբոսայգիներում գործում են ատրակցիոններ, հանգստի ու հասարակական սննդի տաղավարներ, պարբերաբար կազմակերպվում թատերականացված մասսայական միջոցառումներ, տոնահանդեսներ, պարահանդեսներ, խաղեր, ուրախ ժամանցներ, բացօթյա համերգներ և այլն։
Հաղթանակի զբոսայգի
Երևանի «Հաղթանակ» զբոսայգում է գտնվում Անհայտ զինվորի գերեզմանը, Ծիծեռնակաբերդում՝ Եղեռնի զոհերի հուշահամալիրը մանկական երկաթուղին։ Հանրապետության խոշոր զբոսայգիներից են նաև Կոմերիտ միության և 26 կոմիսարների անվ․ զբոսայգիները Երևանում, Ա․ Շահումյանի անվ․ զբոսայգին Լենինականում, Սայաթ-Նովայի անվան մանկական զբոսայգին Կիրովականում։ 1986 թվականին հանրապետությունում կար 26 զբոսայգի (470 հեկտար ընդհանուր տարածությամբ), որոնցում գործել է գեղարվեստական ինքնագործունեության 42 կոլեկտիվ։
Կատեգորիա:Հայաստանի զբոսայգիներ
Լուցարա
Բաստիլիա  (Bastiglia), կոմունա Իտալիայում, գտնվում է Էմիլիա Ռոմանիա մարզում՝ Ռեջիո Էմիլիա գավառում։
Բնակչությունը ըստ 2001 թվականի տվյալների կազմում է 8890 մարդ։ Բնակչության միջին խտությունը՝ 218 մարդ/կմ²։ Զբաղեցնում է 39 կմ² տարածք։ Փոստային ինդեքս՝ 42045։ Հեռախոսային կոդը՝ 0522։
Արտաքին հղումներ
Կատեգորիա:Էմիլիա Ռոմանիայի քաղաքներ
Ծովի լուսարձակում (1492)
Կոլումբոսը նկարագրել է լույսը որպես «ոչ մեծ մոմ, որն ի հայտ է գալիս խորքից և վեր է բարձրանում․ ինչ-որ պահ թվաց, թե ցամաքի նշան է» ։ Լուսարձակման մասին հայտնելու համար արքայի կողմից ստացել է վարձրատրություն ։ Որդին՝ Ֆերդինանդը, ևս այն բնութագրել է որպես մոմ, որը բարձրանում է վեր, այնուհետև իջնում ներքև. ։ Լուսարձակումը նկատել են երեկոյան ժամը 22։00-ին ։
Լուսարձակման հնարավոր բացատրություններից են դրա արհեստական ծագման (օրինակ, այն կարող էր Գուանահանիում ապրող հնդկացիների հեռվից երևացող ջահերը ինել կամ ինչ-որ լույս ավելի արևմուտք գտնվող կղզուց) և բիոլյումինեսցենցիայի տարբերակները։ Վերջին տարբերակը քննադատության է ենթարկվում՝ լուսարձակման ճշգրիտ նկարագրված լինելու պատճառով) ։ Չնայած նրան, որ այդ ջրերում ապրող «Odontosyllis enopla» օղակավոր որդերի էգերը կարճ ժամանակով լույս են արձակում, որը նման է Կոլումբոսի նկարագրածին, ապացուցվել է , որ նրանք լուսարձակում են լիալուսնից հետո միայն մի քանի օր , որը չի համապատասխանում այն պայմաններին, որի ժամանակ Կոլումբոսը տեսել է լուսարձակումը։
Ծանոթագրություններ
Կատեգորիա:Ատլանտյան օվկիանոսի պատմություն Կատեգորիա:1492
Մեոլտ
Մեոլտ (Méaulte), համայնք Ֆրանսիայի Պիկարդիա մարզի Սոմ գավառում ։
Բնակչությունը 2006 թվականի դրությամբ կազմում է 1352 մարդ, բնակչության խտությունը` 125.77 մարդ/կմ²։ Բնակավայրը զբաղեցնում է 10.75 կմ² տարածք։
Աշխարհագրություն
Գտնվում է Փարիզ քաղաքից 130 կմ հյուսիս, Ամյեն քաղաքից 28 կմ արևելք։
Տնտեսություն
2010 թվականին ուներ 866 աշխատունակ (15-64 տարեկան) բնակիչ, որոնցից ակտիվ էին 613-ը, իսկ ոչ ակտիվները` 253։ Ակտիվության ցուցանիշը կազմում է 70,8 %։ 613 աշխատունակ մարդկանցից աշխատել է 568 անձ (315 տղամարդ և 253 կին)։ Գործազուրկ են եղել 45 անձ (21 տղամարդ և 24 կին)։ 253 անաշխատունակներից 60-ը եղել են աշակերտներ կամ ուսանողներ, 112-ը` թոշակառուներ, իսկ 81-ը չեն աշխատել տարբեր պատճառներով ։
Նիպպոն Բուդոկան
«Նիպպոն Բուդոկան» (日本武道館) կամ «Բուդոկան» — Տոկիոյի (Ճապոնիա) կենտրոնում գտնվող փակ արենա։
Մեոլտ
Ծանոթագրություններ
Կատեգորիա:Ֆրանսիայի բնակավայրեր
Նիպպոն Բուդոկան
Արենան կառուցվել է 1964 թվականին դյուդոյի Ամառային օլիմպիական խաղերի մրցումների համար։ Նրա անունը թարգմանվում է, որպես «մարտարվեստի դահլիճ»։
Ավելի ուշ այստեղ համերգներ են անց կացրել շատ եժաժիշտներ և խմբեր, ներառյալ Բոբ Դիլանը, Morning Musume-ը, Cute-ը, Դիփ Փարփլը, AC/DC-ն, Queen-ը, ABBA-ն, Էրիկ Կլեպտոնը, Լեդ Զեփելինը, Kiss-ը, Judas Priest-ը, Ինգվի Մալմսթինը, Luna Sea-ն, Malice Mizer-ը, Guns N' Roses-ը, Շերիլ Կրոուն, The Pillows-ն, Օզզի Օսբորնը, Skid Row-ը, Dream Theater-ը, Whitesnake-ը, Mr. Big-ը, Plastic Tree-ն, The Gazette-ը, Perfume-ը, Miyavi-ն, Dir en grey-ը, An Cafe-ն, Ավրիլ Լավինը, Nightmare-ը, Mucc-ը, Սինդի Լուպերը, One Ok Rock-ը, Alice Nine-ը, L’Arc-en-Cie-ը, BUCK-TICK-ը, DBSKը, AKB48-ը, UVERworld-ը, ViViD-ը, Scandal-ը, Kalafina-ն, BABYMETAL-ը, Coldrain-ը։
Տեղակայվածությունը և շենքը
«Նիպպոն Բուդոկանը» գտնվում է Տոիոյի կենտրոնում գտնվող Կիտանոմարու պարկում` Յասկունի տաճարի մոտակայքում։
Շենքն իրենից ներկայացնում է ութանկյուն ֆիգուր։ Նրա բարձրությունը 42 մետր է, տարողությունը` 14 201 մարդ։
Կազինա
Կազինա  (Casina), կոմունա Իտալիայում, գտնվում է Էմիլիա Ռոմանիա մարզում՝ Ռեջիո Էմիլիա գավառում։
Բնակչությունը կազմում է 4390 մարդ։ Բնակչության միջին խտությունը՝ 68,8 մարդ/կմ²։ Զբաղեցնում է 63,81 կմ² տարածք։ Փոստային ինդեքս՝ 420134։ Հեռախոսային կոդը՝ 0522։
Արտաքին հղումներ
Կատեգորիա:Իտալիայի բնակավայրեր Կատեգորիա:Էմիլիա Ռոմանիայի քաղաքներ
Հալե (գյուղ, Քաշաթաղի շրջան)
Հալե, գյուղ Արցախի Հանրապետության Քաշաթաղի շրջանում՝ շրջկենտրոնից 73 կմ հարավ-արևելք՝ Որոտան գետի ստորին հոսանքի աջ ափին։ Մամարք գյուղի հետ միասին կազմում է Մամարք համայնքը։
Աշխարհագրություն
Գյուղը տեղակայված է Արցախի Հանրապետության հարավարևմտյան հատվածում՝ Քաշաթաղի շրջանում` նախկինում գտնվելով Սյունիքի Հաբանդ գավառում։ Բնակավայրը տեղաբաշխված է Որոտան գետի ստորին հոսանքի աջափնյակում՝ Ծավիկ լեռան փեշերին ։
Տիգրան Թորոսյան
Տիգրան Սուրիկի Թորոսյան, հայ քաղաքական գործիչ։
Հալե (գյուղ, Քաշաթաղի շրջան)
Պատմություն
18-րդ դարի երկրորդ կեսին և 19-րդ դարի սկզբներին Ղարաբաղի և Նախիջևանի խաների ու քրդական ցեղերի ճնշման տակ տարածաշրջանի բնակավայրերը հայաթափվել էին։ Այս հանգամանքն էլ պատճառ դարձավ, որ տվյալ գավառի գյուղերի, այդ թվում` Հալեի պատմությունից ու անգամ անունից հետք չմնա ։
Տիգրան Թորոսյան
Կենսագրություն
1973-1978 թթ. սովորել է Երևանի պոլիտեխնիկական ինստիտուտի (Ճարտարագիտական համալսարան) Ռադիոէլեկտրոնիկայի ֆակուլտետում, միաժամանակ՝ 1976-1978 թթ., Հասարակական մասնագիտությունների ֆակուլտետում։ Ավարտելով, ստացել է էլեկտրոնային տեխնիկայի ինժեների և ֆրանսերենի տեխնիկական թարգմանչի մասնագիտություններ և 1978 թվականից աշխատանքի է անցել Երևանի մաթեմատիկական մեքենաների գիտահետազոտական ինստիտուտում որպես ինժեներ, ապա՝ առաջատար ինժեներ։ 1988-1995 թթ. աշխատել է որպես ենթաբաժնի պետ և առաջատար գիտաշխատող։ 1990 թ. պաշտպանել է թեզ և ստացել տեխնիկական գիտությունների թեկնածուի աստիճան։ Հեղինակ է 10 գյուտերի և ավելի քան 30 գիտական աշխատանքների։
Հալե (գյուղ, Քաշաթաղի շրջան)
Պատմություն
Վերոհիշյալ ժամանակշրջանում լքված գյուղում հաստատվել էին թուրք և քուրդ քոչվոր մի քանի ընտանիքներ։ Հայկական գյուղը նրանք անվանեցին Գալ։ Մի քանի տասնամյակի ընթացքում գյուղում հաստատված թուրքերն ու քրդերը հիմնովին կործանել են հայկական պատմամշակութային արժեքները։ Խորհրդային տարիներին դա առավել ծրագրված բնույթ ստացավ։ Այսօր այդ հուշարձանների հետքերն անգամ չեն երևում ։
Տիգրան Թորոսյան
Կենսագրություն
1995 թ. սկսել է զբաղվել քաղաքագիտական ուսումնասիրություններով։ Այս ոլորտում հեղինակ է չորս մենագրության («Հասարակական համակարգի հետխորհրդային տրանսֆորմացիա», 2006 թ., «Լեռնային Ղարաբաղի հակամարտության կարգավորումը միջազգային իրավունքի շրջանակներում», 2008 թ.«Հարավային Կովկասը օգոստոսյան պատերազմից հետո. Լեռնային Ղարաբաղի հակամարտություն, հայ-թուրքական հարաբերություններ», 2008 թ., Conflict Resolution in the Framework of International Law։ Case of Nagorno Karabakh, 2010 թ.), չորս տասնյակից ավելի գիտական և երկու հարյուրից ավելի վերլուծական հոդվածների, որոնք հրապարակվել են հայաստանյան և օտարերկրյա պարբերականներում և ժողովածուներում։ 2006 թ. պաշտպանել է թեզ և ստացել քաղաքական գիտությունների դոկտորի աստիճան։
2008 թ. ընտրվել է Արցախի համալսարանի պատվավոր դոկտոր։
1996-1998 թթ. եղել է ՀՀ Կենտրոնական ընտրական հանձնաժողովի անդամ, 1997-1998 թթ.՝ Հանրապետական կուսակցության պաշտոնաթերթ «Հանրապետական»-ի գլխավոր խմբագիր։ Հեղինակ է ավելի քան երկու հարյուր վերլուծական հոդվածների, որոնք հրապարակվել են տարբեր պարբերականներում և ժողովածուներում։
1999 թ. մայիսի 30-ին համամասնական ընտրակարգով ընտրվել է ՀՀ Ազգային ժողովի պատգամավոր «Միասնություն» դաշինքի ընտրացուցակով, որը ձևավորել էին Հայաստանի Հանրապետական կուսակցությունը (ՀՀԿ) և Հայաստանի Ժողովրդական կուսակցությունը (ՀԺԿ)։ 1999-2003 թթ. եղել է ՀՀ Ազգային ժողովի փոխնախագահ, 2001-2003 թթ.՝ Ազգային ժողովի Սահմանադրական փոփոխությունների ժամանակավոր հանձնաժողովի նախագահ։
2003 թ. մայիսի 25-ին կրկին ընտրվել է Ազգային ժողովի պատգամավոր Հանրապետական կուսակցության համամասնական ընտրացուցակով, իսկ 2003 թ. հունիսի 12-ին՝ Ազգային ժողովի փոխնախագահ։ 2003 թվականից Ազգային ժողովի Եվրոպական ինտեգրացիայի հարցերի ժամանակավոր հանձնաժողովի նախագահն է, Եվրոպայի Խորհրդի Խորհրդարանական Վեհաժողովում Հայաստանի պատվիրակության ղեկավարը։
2004 թ. ընտրվել է ԵԽԽՎ Եվրոպայի ժողովրդավարների խմբի փոխնախագահ, 2006 թ.՝ ԵԽԽՎ անդամ-պետությունների կողմից ստանձնած հանձնառությունների և պարտավորությունների կատարումը վերահսկող (մոնիտորինգի) հանձնաժողովի փոխնախագահ։
Ազգային ժողովի ՀՀԿ խմբակցության անդամ է։
1993 թվականից Հայաստանի Հանրապետական կուսակցության, կուսակցության խորհրդի անդամ է, 1998-2005 թթ.՝ ՀՀԿ խորհրդի փոխնախագահ, 2005 թվականից՝ ՀՀԿ փոխնախագահ։
2006 թ. հունիսի 1-ին ընտրվել է Հայաստանի Հանրապետության Ազգային ժողովի նախագահ։
2003-2006 թթ. եղել է Ազգային ժողովի Եվրոպական ինտեգրացիայի հարցերի ժամանակավոր հանձնաժողովի նախագահ, Եվրոպայի խորհրդի խորհրդարանական վեհաժողովում Հայաստանի պատվիրակության ղեկավար, 2004-2007 թթ.՝ ԵԽԽՎ Եվրոպայի ժողովրդավարների խմբի փոխնախագահ, 2006-2007 թթ.՝ Եվրոպայի խորհրդի խորհրդարանական վեհաժողովի անդամ-պետությունների կողմից ստանձնած հանձնառությունների և պարտավորությունների կատարումը վերահսկող (մոնիտորինգի) հանձնաժողովի փոխնախագահ։
2007 թ. մայիսի 12-ին Ազգային ժողովի պատգամավոր է ընտրվել համամասնական ընտրակարգով Հայաստանի Հանրապետական կուսակցությունից։
2008 թ. սեպտեմբերի 26-ին հրաժարական է ներկայացրել Ազգային ժողովի նախագահի պաշտոնից։
1993 թվականից Հայաստանի Հանրապետական կուսակցության, կուսակցության խորհրդի անդամ, 1998-2005 թթ.՝ ՀՀԿ խորհրդի փոխնախագահ, 2005 թվականից՝ ՀՀԿ փոխնախագահ, 2008 թվականի սեպտեմբերի 16-ից՝ անկուսակցական ։
Պարգևներ
2006 թ. պարգևատրվել է Հայաստանի Հանրապետության «Հայրենիքին մատուցած ծառայությունների համար» մեդալով, 2007 թ.՝ Լեռնային Ղարաբաղի Հանրապետության «Սուրբ Մեսրոպ Մաշտոց» շքանշանով։
Ընտանիք
Ամուսնացած է, ունի դուստր։
Ծանոթագրություններ
Թորոսյան, Տիգրան Կատեգորիա:Ապրիլի 14 ծնունդներ Կատեգորիա:ՀՊՃՀ շրջանավարտներ Թորոսյան, Տիգրան Կատեգորիա:ՀՀ Ազգային ժողովի պատգամավորներ Կատեգորիա:ՀՀ ԱԺ 2-րդ գումարման պատգամավորներ Կատեգորիա:ՀՀ ԱԺ 3-րդ գումարման պատգամավորներ Կատեգորիա:ՀՀ ԱԺ 4-րդ գումարման պատգամավորներ Կատեգորիա:Քաղաքական գիտությունների դոկտորներ Կատեգորիա:Սուրբ Մեսրոպ Մաշտոցի անվան շքանշանակիրներ Կատեգորիա:ՀՀ Ազգային ժողովի նախագահներ
Հալե (գյուղ, Քաշաթաղի շրջան)
Պատմություն
Ադրբեջանում խորհրդային կարգերի հաստատվելուց հետո, Մոսկվայի կենտրոնական բոլշևիկյան իշխանության որոշմամբ, այս տարածքները բռնակցվեցին ԱԽՍՀ-ին։ Գալը 1923 թվականին գտնվում էր ԱԽՍՀ Կարմիր Քուրդիստանի, իսկ 1930 թվականին` Կուբաթլուի շրջանի կազմում ։